CELEX: 32016R2094
Language: lt
Date: 2016-11-23 00:00:00
Title: 2016 m. lapkričio 23 d. Europos Parlamento ir Tarybos reglamentas (ES) 2016/2094, kuriuo iš dalies keičiamas Tarybos reglamentas (EB) Nr. 1342/2008, nustatantis menkių išteklių ir šių išteklių žvejybos būdų daugiametį planą

3.12.2016   
               
               
                  LT
               
               
                  Europos Sąjungos oficialusis leidinys
               
               
                  L 330/1
               
            EUROPOS PARLAMENTO IR TARYBOS REGLAMENTAS (ES) 2016/2094
      2016 m. lapkričio 23 d.
      kuriuo iš dalies keičiamas Tarybos reglamentas (EB) Nr. 1342/2008, nustatantis menkių išteklių ir šių išteklių žvejybos būdų daugiametį planą
      EUROPOS PARLAMENTAS IR EUROPOS SĄJUNGOS TARYBA,
      atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
      atsižvelgdami į Europos Komisijos pasiūlymą,
      teisėkūros procedūra priimamo akto projektą perdavus nacionaliniams parlamentams,
      atsižvelgdami į Europos ekonomikos ir socialinių reikalų komiteto nuomonę (1),
      laikydamiesi įprastos teisėkūros procedūros (2),
      kadangi:
      
                  (1)
               
               
                  Tarybos reglamentu (EB) Nr. 1342/2008 (3) nustatomas menkių išteklių Kategato sąsiauryje, Šiaurės jūroje, Skagerako sąsiauryje ir rytinėje Lamanšo sąsiaurio dalyje, rajone į vakarus nuo Škotijos ir Airijos jūroje ir šių išteklių žvejybos būdų daugiametis planas. Reglamento (EB) Nr. 1342/2008 tikslas – tausus naudojimas, kuriuo atkuriami ir palaikomi tų menkių ištekliai virš dydžių, kuriais būtų galima užtikrinti didžiausią galimą tausios žvejybos laimikį;
               
            
                  (2)
               
               
                  Žuvininkystės mokslo, technikos ir ekonomikos komitetui (ŽMTEK) atlikus Reglamento (EB) Nr. 1342/2008 veiksmingumo mokslinį vertinimą nustatyta keletas su to reglamento taikymu susijusių problemų. Tarptautinė jūrų tyrinėjimo taryba (ICES) pasiūlė iš naujo įvertinti valdymo strategiją, visų pirma atsižvelgiant į jos pakitusį išteklių Šiaurės jūroje vertinimą;
               
            
                  (3)
               
               
                  pradėjus nuo 2014 m. sausio 1 d. taikyti Europos Parlamento ir Tarybos reglamentą (ES) Nr. 1380/2013 (4), menkių valdymo sistema iš esmės pasikeitė, visų pirma nustačius įpareigojimą iškrauti laimikį;
               
            
                  (4)
               
               
                  šiuo metu rengiami nauji mišriosios žvejybos įvairiuose Atlanto vandenyno regionuose daugiamečiai planai, remiantis Reglamentu (ES) Nr. 1380/2013. Reglamentas (EB) Nr. 1342/2008 kiekvieno atitinkamo rajono atžvilgiu galiausiai bus pakeistas tais naujais mišriosios žvejybos daugiamečiais planais. Todėl Reglamentas (EB) Nr. 1342/2008 bus taikomas tik trumpą laikotarpį. Vis dėlto reikėtų padaryti keletą skubių Reglamento (EB) Nr. 1342/2008 dalinių pakeitimų, taikytinų laikotarpiu iki kol pradės būti taikomi nauji mišriosios žvejybos daugiamečiai planai;
               
            
                  (5)
               
               
                  įgyvendinant Reglamentu (EB) Nr. 1342/2008 nustatytą žvejybos pastangų sistemą pasiekta nemažai gerų rezultatų selektyvumo ir kitų menkių žvejybos vengimo priemonių atžvilgiu, tačiau ta sistema tapo kliūtimi įgyvendinant įpareigojimą iškrauti laimikį, kadangi ji trukdo toliau pritaikyti žvejybos būdus, pavyzdžiui, pasirenkant žvejybos rajoną ir įrankius. Todėl ši žvejybos pastangų sistema nebeturėtų būti įgyvendinama. Kadangi Reglamentu (EB) Nr. 1342/2008 buvo paskatinta padaryti svarbių patobulinimų selektyvumo ir menkių žvejybos vengimo srityse, įgyvendinant iniciatyvas, kurios buvo susietos su žvejybos pastangų sistema, ir įgyvendinant nacionalines priemones (menkių žvejybos vengimo arba išmetimo į jūrą mažinimo planus), itin svarbu, kad kol visam sužvejotam menkių kiekiui bus nustatytas įpareigojimas iškrauti laimikį, laikantis šio įpareigojimo taikymo pradžiai nustatyto tvarkaraščio, išdėstyto Reglamente (ES) Nr. 1380/2013, valstybės narės, turinčios tiesioginių interesų žvejybos srityje, toliau taikytų arba toliau plėtotų tas nacionalines priemones;
               
            
                  (6)
               
               
                  pereinamuoju etapu, kuriuo vykdomas parengiamasis darbas, siekiant pagal Reglamentą (ES) Nr. 1380/2013 parengti mišriosios žvejybos daugiamečius planus rajonuose, kuriems dabar taikomas Reglamentas (EB) Nr. 1342/2008, įgyvendinant valdymo priemones turėtų būti atsižvelgiama į atitinkamas mažiausias ir prevencines biomasės normas. Jeigu išteklių lygis sumažės žemiau apsauginių biomasės normų (MSY Btrigger), numatytų mokslinėse rekomendacijose, atitinkančiose Reglamentą (ES) Nr. 1380/2013, turėtų būti imamasi visų reikiamų priemonių padėčiai spręsti;
               
            
                  (7)
               
               
                  kai kuriuose rajonuose, kuriems taikomas Reglamentas (EB) Nr. 1342/2008, informacijos apie išteklius ir žvejybą gali nepakakti siekiant nustatyti žvejybos galimybes pagal didžiausio galimo tausios žvejybos laimikio principą. Tokiais atvejais turėtų būti vadovaujamasi atsargumo principu;
               
            
                  (8)
               
               
                  Reglamentu (EB) Nr. 1342/2008 nustatyta ne tik žvejybos pastangų sistema, bet ir specialių žvejybos leidimų sistema, susieta su bendros žvejybos laivų variklių galios apribojimu atitinkamame rajone. Siekiant užkirsti kelią žalingam žvejybos veiklos sutrikdymui, kuris galėtų daryti neigiamą poveikį išteklių atkūrimui, tikslinga išlaikyti tą sistemą, kol bus visiškai nustota taikyti pačią žvejybos pastangų sistemą;
               
            
                  (9)
               
               
                  Tarybos reglamentu (EB) Nr. 1224/2009 (5) panaikinta nemažai Reglamento (EB) Nr. 1342/2008 nuostatų, kuriose buvo pateiktos nuorodos į jo II ir III priedus. Kadangi Reglamente (EB) Nr. 1342/2008 kitų nuorodų į tuos priedus nėra, jie yra nebeaktualūs ir turėtų būti išbraukti;
               
            
                  (10)
               
               
                  todėl reikėtų atitinkamai iš dalies pakeisti Reglamentą (EB) Nr. 1342/2008,
               
            PRIĖMĖ ŠĮ REGLAMENTĄ:
      1 straipsnis
      Reglamentas (EB) Nr. 1342/2008 iš dalies keičiamas taip:
      
                  1)
               
               
                  2 straipsnis pakeičiamas taip:
                  „2 straipsnis
                  Terminų apibrėžtys
                  Šiame reglamente vartojamų terminų apibrėžtys nustatytos Europos Parlamento ir Tarybos reglamento (ES) Nr. 1380/2013 (*1) 4 straipsnio 1 dalyje.
                  
                     (*1)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).“;"
						
               
            
                  2)
               
               
                  4 straipsnis išbraukiamas;
               
            
                  3)
               
               
                  5 straipsnis pakeičiamas taip:
                  „5 straipsnis
                  Plano tikslas
                  1.   1 straipsnyje nurodytu planu siekiama užtikrinti, kad ištekliai būtų naudojami taip, kad atkurtų ir išlaikytų menkių išteklių dydžiai viršytų dydžius, kuriais gali būti užtikrintas didžiausias galimas tausios žvejybos laimikis.
                  2.   Visos valdymo priemonės, kurių imamasi pagal šį reglamentą, turi atitikti Reglamento (ES) Nr. 1380/2013 2 straipsnio 2 dalyje nustatytus reikalavimus ir to reglamento principus ir tikslus.“;
               
            
                  4)
               
               
                  6 straipsnis pakeičiamas taip:
                  „6 straipsnis
                  Mažiausios ir prevencinės biomasės normos
                  Tvirtinant valdymo priemones, kiekvienos menkių išteklių grupės mažiausios ir prevencinės biomasės normos turi atitikti Reglamento (ES) Nr. 1380/2013 tikslus.“;
               
            
                  5)
               
               
                  7 ir 8 straipsniai išbraukiami;
               
            
                  6)
               
               
                  9 straipsnis pakeičiamas taip:
                  „9 straipsnis
                  BLSK nustatymas, kai trūksta duomenų
                  Jeigu dėl to, kad trūksta pakankamai tikslios ir reprezentatyvios informacijos, neįmanoma nustatyti žvejybos galimybių pagal 5 straipsnio 1 dalį, žvejybos galimybės nustatomos remiantis atsargumo principu pagal Reglamento (ES) Nr. 1380/2013 9 straipsnio 2 dalį, atsižvelgiant į su menkių ištekliais bei žvejybos veikla susijusias tendencijas ir užtikrinant bent panašų atitinkamų išteklių išsaugojimo lygį.“;
               
            
                  7)
               
               
                  po 9 straipsnio įterpiama nauja skyriaus antraštė:
                  
                     „IIa SKYRIUS
                  
                  
                     VALSTYBIŲ NARIŲ ĮSIPAREIGOJIMAI“;
                  
               
            
                  8)
               
               
                  10 straipsnis pakeičiamas taip:
                  „10 straipsnis
                  Žvejybos leidimai ir viršutinės pajėgumų ribos
                  1.   Kiekvieno iš šio reglamento 1 straipsnyje nurodytų geografinių rajonų atveju kiekviena valstybė narė pagal Tarybos reglamento (EB) Nr. 1224/2009 (*2) 7 straipsnį išduoda žvejybos leidimus su jos vėliava plaukiojantiems laivams, kurie vykdo žvejybos veiklą tame rajone ir naudoja vieną iš šių žvejybos įrankių:
                  
                              a)
                           
                           
                              dugninius tralus ir velkamuosius tinklus (OTB, OTT, PTB, SDN, SSC, SPR), kurių tinklinio audeklo akies dydis:
                              
                                          i)
                                       
                                       
                                          TR1 100 mm arba didesnis;
                                       
                                    
                                          ii)
                                       
                                       
                                          TR2 70 mm arba didesnis ir mažesnis nei 100 mm;
                                       
                                    
                                          iii)
                                       
                                       
                                          TR3 16 mm arba didesnis ir mažesnis nei 32 mm;
                                       
                                    
                        
                              b)
                           
                           
                              sijinius tralus (TBB), kurių tinklinio audeklo akies dydis:
                              
                                          i)
                                       
                                       
                                          BT1 120 mm arba didesnis;
                                       
                                    
                                          ii)
                                       
                                       
                                          BT2 80 mm arba didesnis ir mažesnis nei 120 mm;
                                       
                                    
                        
                              c)
                           
                           
                              žiauninius tinklaičius, pinkliuosius tinklus (GN);
                           
                        
                              d)
                           
                           
                              sieninius tinklus (GT);
                           
                        
                              e)
                           
                           
                              ūdas (LL).
                           
                        2.   Nedarant poveikio Reglamento (ES) Nr. 1380/2013 II priede nustatytoms viršutinėms pajėgumų riboms, kiekviename iš šio reglamento 1 straipsnyje nurodytų geografinių rajonų bendras laivų, turinčių pagal šio straipsnio 1 dalį išduotus žvejybos leidimus, pajėgumas, išreikštas kW (kilovatais), neturi viršyti laivų, kurie 2006 m. ar 2007 m. vykdė veiklą naudodami vieną iš 1 dalyje nurodytų žvejybos įrankių atitinkamame geografiniame rajone, didžiausio pajėgumo.
                  3.   Kiekviena valstybė narė sudaro ir tvarko laivų, turinčių 1 dalyje nurodytą žvejybos leidimą, sąrašą ir padaro jį prieinamu savo oficialioje svetainėje, kad su juo galėtų susipažinti Komisija ir kitos valstybės narės.
                  
                     (*2)  2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).“;"
						
               
            
                  9)
               
               
                  III skyrius išbraukiamas;
               
            
                  10)
               
               
                  30 ir 31 straipsniai išbraukiami;
               
            
                  11)
               
               
                  I, II, III ir IV priedai išbraukiami.
               
            2 straipsnis
      Šis reglamentas įsigalioja ketvirtą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. sausio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Strasbūre 2016 m. lapkričio 23 d.
         
            
               Europos Parlamento vardu
            
            
               Pirmininkas
            
            M. SCHULZ
         
         
            
               Tarybos vardu
            
            
               Pirmininkas
            
            I. KORČOK
         
      
      
         (1)  OL C 44, 2013 2 15, p. 125.
      
         (2)  2013 m. birželio 11 d. Europos Parlamento pozicija (OL C 65, 2016 2 19, p. 193) ir 2016 m. rugsėjo 29 d. Tarybos pozicija, priimta per pirmąjį svarstymą (dar nepaskelbta Oficialiajame leidinyje). 2016 m. lapkričio … d. Europos Parlamento pozicija (dar nepaskelbta Oficialiajame leidinyje)
      
         (3)  2008 m. gruodžio 18 d. Tarybos reglamentas (EB) Nr. 1342/2008, nustatantis menkių išteklių ir šių išteklių žvejybos būdų daugiametį planą ir panaikinantis Reglamentą (EB) Nr. 423/2004 (OL L 348, 2008 12 24, p. 20).
      
         (4)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
      
         (5)  2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).